Document ID: /roh_data/filtered/fineweb-2-filterrobots_roh.jsonl.gz/15783

Per transportar millis da fans da San Murezzan fin l‘arrivada da las cursas alpinas dovra quai chauffeurs ch’han in tscharta rutina – rutina da manischar in bus sin vias stretgas e cun naiv e glatsch. Da tuttas regiuns svizras èn els vegnids en l’Engiadina per gidar.
Ils ins vegnan dal chantun Tessin, auters dal chantun Son Gagl, Turgovia e puspè auters da chantuns vischinants dal Grischun. E betg tuts èn disads da charrar cun bus sin vias scheladas. Ma cun l’agid da las chadainas funcziuna quei tuttina bain. E la rutina vegn: La finala fan els mintga di blers viadis sin la muntogna ed enavos.
RR actualitad 11:00